Laivių kapinynas

Laivių kapinynas (valstybės saugomas nacionalinio reikšmingumo lygmens kultūros paminklas: unikalus kodas - , senas registro kodas - A442P, senas kultūros paminklų sąrašo Nr. AR495)  – kapinynas Kretingos rajono savivaldybės teritorijoje, Laivių kaime (Imbarės seniūnija), 0,85 km į šiaurės vakarus nuo kelių Seda-Salantai ir Plateliai-Salantai kryžkelės,  Bubino dešiniajame krante.

 Kapinynas 
Įrengtas Bubino dešiniojo kranto pakilumoje į pietryčius nuo santakos su Salantu. Išliko kapinyno šiaurės vakarinis pakraštys, kurį iš šiaurės vakarų ir pietvakarių juosia melioracijos kanalas, iš pietryčių ir rytų – buvusio karjero duobės, o iš šiaurės rytų – sodyba. Kapinyno šiaurės rytinėje dalyje yra pakiluma, kurioje stūkso akmuo su užrašu, skelbiančiu, kad čia VII-XVII a. ir vėliau buvo laidojami Laivių kaimo gyventojai.

Archeologinį vertingųjų savybių pobūdį turintis kultūros paveldo objektas. Saugomos teritorijos plotas 1,227 ha. Jos pietvakarinėje dalyje yra Laivių senosios kapinės, vad. Maro kapeliais, Švedkapiais. 350 m į šiaurės vakarus nuo kapinyno yra Laivių piliakalnis.

 Istorija 
Kapinynas aptiktas prieš I pasaulinį karą vykdant žemės kasimo darbus. Tarpukariu nemažą jo dalį nukasė Salantų valsčiaus savivaldybė, į rytus nuo senųjų kaimo kapinių, vad. Maro kapeliais, Švedkapiais, kasusi žvyrą kelių remontui ir tiesimui. Sovietmečiu kapinyną toliau naikino Lenino kolūkis. Eksploatuojant karjerą iki XX a. 8 dešimtmečio buvo sunaikinta didesnioji kapinyno dalis.

1972 m. kapinynas įrašytas į respublikinės reikšmės archeologijos paminklų sąrašą (AR495),Lietuvos TSR kultūros paminklų sąrašas. - Vilnius, 1973. - P. 135 1992 m. paskelbtas nekilnojamąja kultūros vertybe,Kultūros vertybių registras: Laivių kapinynas 1997 m. įrašytas į kultūros vertybių registro archeologinių vietų sąrašą (registro kodas A442),Valstybės žinios. - 1998. - Nr. 14. - P. 10 1998 m. paskelbtas Lietuvos Respublikos kultūros paminklu (registro kodas A442P),Valstybės žinios. - 1998. - Nr. 49. - P. 55 2005 m. pripažintas valstybės saugomu.Lietuvos Respublikos kultūros ministro 2005-04-29 įsakymas Nr. ĮV-190

 Tyrimai 
Kapinyną tyrinėjo: 1940 m. – Vytauto Didžiojo kultūros muziejus (tyrimų vadovas Pranas Baleniūnas),P. Baleniūno komandiruotės ataskaita, 1940-11-16. Valstybės archeologijos komisijos medžiaga. - Kultūros paveldo centro paveldosaugos biblioteka. - F. 1, ap. 1, b. 20. - L. 264 1948-1951 m. – Lietuvos mokslų akademijos Istorijos institutas ir Vilniaus universitetas (tyrimų vadovai Pranas Kulikauskas ir Regina Volkaitė-Kulikauskienė),Lietuvos TSR archeologijos atlasas. - Vilnius: Mintis, 1977. - T. 3. - P. 60-61, Nr. 325 1952 ir 1956 m. – Šiaulių Aušros muziejus (tyrimų vadovai Mykolas Černiauskas, 1952 m., ir Julius Naudužas, 1956 m.), 1978 m. – Vytautas Daugudis (Lietuvos istorijos institutas).Vytautas Daugudis. Kretingos raj., Laivių senkapio 1978 m. žvalgomųjų kasinėjimų ataskaita. - Kultūros paveldo centro paveldosaugos biblioteka. - F.1, b. 279 

Kapinyną žvalgė: 1948 m. – Lietuvos istorijos institutas (tyrimų vadovas Pranas Kulikauskas),Pranas Kulikauskas. 1948 m. Lietuvos TSR Mokslų Akademijos Lietuvos istorijos instituto archeologinės ekspedicijos, įvykusios nuo 1948 m. liepos mėn. 20 d. iki rugpjūčio mėn. 26 d. dienoraštis (Kretingos aps., Telšių aps.). - Kultūros paveldo centro paveldosaugos biblioteka. - F. 1, b. 31. - L. 42 1959 m. – Juozas Mickevičius (Kretingos kraštotyros muziejus),Kapinynas, Laivių km., Imbarės apyl. Archeologinio paminklo pasas. - Kretingos muziejaus mokslinis archyvas. - F. 4, b. 6. - L. 9-16 1982 m. – Mokslinė metodinė kultūros paminklų apsaugos taryba (tyrimų vadovas Romas Olišauskas),Tyrimų medžiaga saugoma Kultūros paveldo centre 1992 m. – Lietuvos kultūros paveldo mokslinis centras (tyrimų vadovas Vilnius Morkūnas),Vilnius Morkūnas. 1992 m. Kretingos rajono žvalgomosios archeologinės ekspedicijos ataskaita. - Kultūros paveldo centro paveldosaugos biblioteka. - F.28, ap.1. - B.14 1997 m. – Valdemaras Šimėnas (Vilniaus universitetas). 

Kapinyną kartografavo: 1974-1976 m. – Respublikinis žemėtvarkos projektavimo institutas,Kretingos rajono gamtos ir kultūros paminklų ir saugotinų objektų katalogas. - Vilnius, 1986 1982 m. – SSRS žemės ūkio aerofotogeodezinių tyrinėjimų institutas,Kretingos rajono kapinių apskaitos duomenys (1982 m. lauko darbai). - L. 49, 63 1992 m. – Valstybinis žemėtvarkos institutas.

Iš viso kapinyne 1940-1978 m. ištirtas 3268 m² plotas. Jame aptikta dirbinių iš suardytų V-VI a. kapų, rasta 268 nedegintų ir 106 sudegintų VIII-XIII a. mirusiųjų kapai bei 2 židiniai. Nedeginti mirusieji laidoti dažniausiai galva į pietryčius, kartais karstuose, pailgose 30-110 cm gylio duobėse. Sudegintų mirusiųjų palaikai iš pradžių buvo sudedami į karstus, vėliau – supilami į dėžutes-karstelius, o deginimo papročiui įsigalėjus – suberiami į 30-150 cm gylio įvairaus dydžio ir pavidalo duobes.Eugenija Butėnienė. Laivių kapinyno laidosena. - Lietuvos TSR Mokslų akademijos darbai. Serija A. - Vilnius, 1964. - T. 1. - P. 83-99 

Daugumoje kapų rasta įkapių: papuošalų (žalvarinių antkaklių, segių, žiedų, smeigtukų, kabučių), buities reikmenų (diržų, galąstuvų, skiltuvų, sidabruotomis alavo plokštelėmis puoštų kepuraičių), darbo įrankių (kirvių, dalgių), ginklų (kovos kirvių, ietigalių, kalavijų, tarp kurių buvo kalavijas su sidabru puošta rankena ir Damasko plieno ietigalis), žirgo aprangos reikmenų (žąslų, kamanų, balnakilpių) ir pan. Iš viso surinkta apie 2800 radinių, kurie  saugomi Lietuvos nacionaliniame, Vytauto  Didžiojo karo, Šiaulių „Aušros” ir Kretingos muziejuose.

Kapinynas priskiriamas kuršiams.

 Literatūra 
 Julius Naudužas. Visi į talką muziejams. -  Stalino vėliava. - 1956 m. rugpjūčio 18 d.
 Ona Navickaitė. Plokštinių kapinynų tyrinėjimai Lietuvoje 1948-1959 m. - Iš lietuvių kultūros istorijos. - Vilnius, 1961. - T. 3. - P. 66-100
 Laima Vaitkunskienė. Laivių kapinynas, Maro kapeliai. - Tarybų Lietuvos enciklopedija. - Vilnius, 1986. - T. 2. - P. 470
 Regina Volkaitė-Kulikauskienė. IX-XII amžių kalavijai Lietuvoje. - Iš lietuvių kultūros istorijos. - Vilnius, 1964. - T. 4. - P. 204, 205, 224

 Šaltiniai 

 Nuorodos 

 P. Baleniūno komandiruotės ataskaita. - 1940. - L. 264 

Kategorija:Kretingos rajono paveldas
Kategorija:Lietuvos kapinynai
Kategorija:Salantų regioninio parko paveldas